Sidst i stenalderen opstod et nyt, menneskeskabt materiale – bronze, en legering af metallerne kobber (ca. 90 %) og tin.
Inden længe besejrede gyldenbrune bronzevåben de væsentligt svagere våben af sten og ben.
En ny tidsalder, bronzealderen, havde entret scenen – omkring 3500 f.Kr. i Mellemøsten og omkring 2000 f.Kr. i Nordeuropa.
Bronzealderens mennesker udvekslede varer over store afstande, og topstyrede krigerhære sloges om ressourcerne.
Inden år 500 f.Kr. havde nordeuropæerne tilegnet sig det næste mellemøstlige nybrud – jernsmedning – og bronzealderen gled over i jernalder.